ज़ी मीडिया के हिमाचल प्रदेश प्रभारी संजीव शर्मा ने आखिर इस सोमवार को ज़ी से किनारा कर ही लिय. संजीव 1999 से इस चैनल के साथ जुड़े हुए थे. हिमाचल पंजाब और हरियाणा में उन्होंने अपनी रिपोर्टिंग की साख को बचाये रखा मगर ज़ी मीडिया के कुछ लोगों की मिलीभगत के चलते उनको इस लम्बे साथ को छोड़ना पड़ा. पिछले लगभग एक वर्ष से उन्हें हर प्रकार से तंग किया जा रहा था. यही नहीं उनको ज़ी मीडिया द्वारा इस्तीफ़ा देने के लिए मजबूर कर दिया गया. उनके प्रदेश प्रभारी होते हुए ही प्रबंधन ने शिमला में उनसे जूनियर रिपोर्टर को उनके ऊपर बिठा दिया. कई महीने तक उनका मानदेय रोके रखा गया. इस सबसे परेशान होकर संजीव ने ज़ी से इस्तीफा दे दिया. संजीव शर्मा के इस्तीफा देते ही प्रदेश की आधी से ज्यादा टीम ने भी अपने इस्तीफे जी मीडिया को भेज दिए. कुल मिलकर कुशल लोगों के छोड़ जाने के बाद अब हिमाचल में ज़ी मीडिया का क्षेत्रीय चैनल राम भरोसे ही हो गया है.